Diari Oficial de la Generalitat Valenciana


Sumari del DOGV 9432, del 21-09-2022 (2022/8366)

RESOLUCIÓ de 14 de setembre de 2022, del conseller de Sanitat Universal i Salut Pública, per la qual s'aprova la relació de personal objecte de subrogació després de l'extinció del contracte de gestió del servei d'elaboració, preparació i sistema de distribució de dosis unitàries de medicaments i material sanitari dels serveis de farmàcia en els centres sociosanitaris de la Comunitat Valenciana.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9432

Data del DOGV
:   21-09-2022

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2022/8366


Data del document
:   14-09-2022

Organisme emissor
:   Conselleria de Sanitat Universal i Salut Pública

Tipus de document
:   Resolució

Anàlisi jurídica

 Descriptors 

:   * Conselleria de Sanitat Universal i Salut Pública
    * personal
    * concurs administratiu

RESOLUCIÓ de 14 de setembre de 2022, del conseller de Sanitat Universal i Salut Pública, per la qual s'aprova la relació de personal objecte de subrogació després de l'extinció del contracte de gestió del servei d'elaboració, preparació i sistema de distribució de dosis unitàries de medicaments i material sanitari dels serveis de farmàcia en els centres sociosanitaris de la Comunitat Valenciana. [2022/8366]  
  
El Decret 89/2022, d'1 de juliol, del Consell, pel qual es regula, en matèria d'organització i personal, la gestió dels serveis farmacèutics de centres sociosanitaris de titularitat pública per part de la conselleria competent en matèria de sanitat, preveu en el seu article 8.1 que, en data 1 de juliol de 2022, la Generalitat, a través de la conselleria amb competències en matèria de sanitat, queda subrogada en la condició d'ocupador del personal necessari d'entre les persones treballadores que Quavitae Serveis Assistencials, SAU, va incorporar, en virtut d'un contracte de treball subscrit a l'empara de l'Estatut dels Treballadors, i que continuen prestant servei en la data de la reversió, per a executar els serveis objecte del contracte per a l'elaboració, preparació i sistema de distribució de dosis unitàries de medicaments i material sanitari en els serveis de farmàcia de les residències de persones majors dependents de «Borriana» a Borriana (Castelló), «La Pineda» a Castelló (Castelló), «La Cañada» a Paterna (València), i «La Florida» a Alacant (Alacant), sempre que complisquen els requisits exigits en els apartats 2 i 3 del mateix article 8.  
La relació de personal objecte de subrogació s'aprovarà mitjançant resolució de la persona titular de la conselleria amb competències en matèria de sanitat, tal com estableix l'article 8.4 del Decret 89/2022. En aquesta resolució es recollirà la relació de personal subrogat amb contracte de treball indefinit, així com el personal amb contracte de treball temporal que s'haguera formalitzat amb anterioritat a la data de reversió del servei a l'Administració, sempre que aquest tinguera per objecte la substitució d'una persona amb dret a la reserva de lloc de treball i que a data 1 de juliol de 2022, tinga dret a la subrogació per compliment dels requisits contemplats en l'esmentat decret.  
  
D'acord amb el mateix precepte, s'entendrà també comprés en el personal objecte de subrogació el que, no trobant-se en l'exercici efectiu de les seues activitats i funcions, tinga dret a la reserva del seu lloc de treball de conformitat amb el conveni col·lectiu d'aplicació.  
  
Finalment, la disposició final sisena del Decret 89/2022 preveu que la resolució que aprove la relació de personal objecte de subrogació es dicte en el termini màxim de tres mesos des de l'entrada en vigor del mencionat decret, amb la indicació de les dades personals d'identificació i la categoria professional, sense perjudici de la plena eficàcia de la subrogació en data 1 de juliol de 2022, tal com disposa l'article 8.4.  
  
Per tot això, i en virtut del que es preveu en el Decret 89/2022, d'1 de juliol, del Consell, pel qual es regula, en matèria d'organització i personal, la gestió de serveis farmacèutics de centres sociosanitaris de titularitat pública de la conselleria competent en matèria de sanitat, resolc:  
  
  
Primer  
Aprovar la relació de personal laboral amb contracte de treball indefinit vigent l'1 de juliol de 2022, que és objecte de subrogació després de l'extinció del contracte de gestió dels serveis farmacèutics en els centres sociosanitaris de la Comunitat Valenciana, segons el que es preveu en l'article 8.4 del Decret 89/2022. Aquesta relació de personal laboral indefinit a extingir es recull en l'annex I.  
  
Segon  
Aprovar la relació de personal amb contracte de treball temporal vigent l'1 de juliol de 2022, l'objecte del qual siga la substitució de personal amb dret a la reserva de lloc de treball, d'acord amb el que es preveu en l'article 8.4 del Decret 89/2022. Aquesta relació de personal laboral temporal a extingir es recull en l'annex II.  
Tercer  
Ordenar-ne la publicació en el Diari Oficial de la Generalitat Valenciana.  
  
Contra la present resolució, que posa fi a la via administrativa, es podrà interposar directament, en el termini de dos mesos comptats des de l'endemà de la publicació, demanda laboral davant el jutjat social corresponent, segons el que es disposa en l'article 69 de la Llei 36/2011, de 10 d'octubre, reguladora de la jurisdicció social, sense perjudici que les persones interessades puguen utilitzar, si és el cas, qualsevol altra via que estimen procedent.  
  
València, 14 de setembre de 2022.- El conseller de Sanitat Universal i Salut Pública: Miguel Mínguez Pérez.